  Майя Бывальцева Удмуртие коронавирус инфекцилэсь эшшо 23 сюрс 900 доза «Спутник V» вакцина вуиз. Со сярысь 1-тӥ тулыспалэ элькунлэн тӧроез Александр Бречалов «ВКонтатке» мерлыко вотэсысь бамаз ивортӥз. Али вакцина одно кулэ эскеронъёсты но маркировкаез ортче, собере прививка пуктон пунктъёс куспын люкемын луоз. Ӵуказе нуналысен Госуслуги порталын вакцинацие гожтӥськыны тырмыт буш интыос луозы Александр Бречалов, Удмуртилэн тӧроезТодэ вайытом, вакцинацие уж сётӥсь пыр яке ас коже гожтӥськыны луэ. Та дыре огазеям группаослы прививка пуктыны вирнунал висъямын, нош ас кожазы гожтӥськемъёс пуксёнэ, покчиарняе, удмуртарняе но кӧснуналэ вакцинациез ортчыны быгато. Тодэ вайытом, толшорлэн берпуметӥ арняяз коронавируслэсь прививка Удмуртиысь Кун Кенешлэн тӧроез Владимир Невоструев но пуктӥз. Тегъёс: Тазалык Ижкар Удмуртия коронавирус вакцина прививка АлександрБречалов  